Na temelju članka 5. stavka 1. Odluke o davanju u zakup gradskih prostora udrugama i ostalim organizacijama civilnog društva (Službeni glasnik Grada Zagreba 24/23), gradonačelnik Grada Zagreba raspisuje

**J A V N I N A T J E Č A J** **za davanje u zakup gradskih prostora političkim strankama i nositeljima nezavisnih lista**

1. Raspisuje se Javni natječaj za davanje u zakup gradskih prostora političkim strankama i nositeljima nezavisnih lista, prikupljanjem pisanih prijava u zatvorenim omotnicama, prema tabelarnom prikazu kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| **Rbr.** | **Šifra objekta** | **Adresa** | **Površina u m2** | **Energetski razred** | **Zakupnina bez PDV-a** | **Datum pregleda prostora** | **Vrijeme pregleda prostora** |
| 1 | 09428496 | CERSKA 0003 | 16,00 | F | 8,64 | 14.06.2024. | 12.30.-12.45. |
| 2 | 09428429 | CERSKA 0003 | 16,32 | F | 8,81 | 14.06.2024. | 12.30.-12.45. |
| 3 | 06753604 | DRAŠKOVIĆEVA 0058 | 156,92 | C/D | 131,81 | 13.06.2024. | 11.10-11.25. |
| 4 | 06654231 | GUNDULIĆEVA 0021/A | 884,96 | D/F | 455,68 | 13.06.2026. | 9.00.-9.15. |
| 5 | 09439803 | JURKOVIĆEVA 0017 | 63,83 | C/G | 53,61 | 13.06.2024. | 13.25.-13.40. |
| 6 | 02927934 | KLEKOVAČKA 0030 | 62,28 | E/G | 33,63 | 14.06.2024. | 13.00.-13.15. |
| 7 | 06762093 | KNEZA MISLAVA 0006 | 28,72 | F | 24,12 | 13.06.2024. | 12.05.-12.30. |
| 8 | 06762298 | KNEZA MISLAVA 0006 | 38,33 | F | 32,20 | 13.06.2024. | 12.05.-12.30. |
| 9 | 06762123 | KNEZA MISLAVA 0006/010 | 294,88 | F | 207,85 | 13.06.2024. | 12.05.-12.30. |
| 10 | 06644716 | MASARYKOVA 0022 | 60,45 | C | 65,29 | 13.06.2024. | 9.25.-9.40. |
| 11 | 09112421 | OZALJSKA 0093 | 109,16 | E/G | 80,23 | 14.06.2024. | 9.35.-9.50. |
| 12 | 06638546 | PAVLA HATZA 0012 | 199,72 | C/D | 167,76 | 13.06.2024. | 10.30.-10.45. |
| 13 | 11525830 | PAVLA HATZA 0012 | 162,01 | C/D | 136,09 | 13.06.2024. | 10.45.-11.00. |
| 14 | 11558194 | REMETINEČKA CESTA 0077 | 14,80 | E/G | 10,88 | 14.06.2024. | 10.45.-11.00. |
| 15 | 06853471 | REMETINEČKA CESTA 0077 | 29,60 | E/G | 21,75 | 14.06.2024. | 10.45.-11.00. |
| 16 | 13482 | SLOVENSKA 13 | 82,00 | C/D | 68,88 | 14.06.2024. | 9.00.-9.15. |
| 17 | 06617263 | TRG BANA JOSIPA JELAČIĆA 15/1 | 80,00 | E | 108,00 | 13.06.2024. | 9.55.-10.10. |
| 18 | 04209141 | TRG IVANA KUKULJEVIĆA 0002 | 80,00 | C/D | 43,20 | 14.06.2024. | 10.05.-10.20. |
| 19 | 04224698 | ULICA GRADA VUKOVARA 0235 | 58,36 | D/G | 42,89 | 14.06.2024. | 11.25.-11.40. |
| 20 | 02929015 | VILE VELEBITA 0001/B | 160,93 | F | 86,90 | 14.06.2024. | 13.30.-13.45. |
| 21 | 12214340 | VLAŠKA 81 F /DV | 242,69 | c | 185,93 | 13.06.2024. | 12.50.-13.05. |

1. Prostori navedeni u tabelarnom prikazu pod rednim brojevima 1, 2, 4, 5, 6, 10, 11, 12,14, 15, 18, 19 i 21 nisu u posjedu Grada Zagreba, već su posjedu prostora političkih stranka.

Grad Zagreb će prijavitelju s kojim sklopi ugovor o zakupu prostora koji u to vrijeme nije u njegovom posjedu, isti predati u posjed u roku 8 dana nakon što stupi u posjed tog gradskog prostora. Prijavitelj s kojim Grad Zagreb sklopi ugovor o zakupu neće imati pravo na naknadu štete niti na druga prava zbog nekorištenja gradskog prostora koji je dan u zakup u razdoblju od sklapanja ugovora do ulaska u posjed prostora.

1. Prostori navedeni u tabelarnom prikazu pod rednim brojevima 7, 8, 9, 10 i 17 su predmet naknade sukladno odredbama Zakona o naknadi za imovinu oduzetu za vrijeme jugoslavenske komunističke vladavine.
2. Pravo podnošenja pisane prijave za gradske prostore imaju političke stranke i nositelji nezavisnih lista pod uvjetom da imaju najmanje tri izabrana predstavnika/predstavnice u Gradskoj skupštini Grada Zagreba ili u Hrvatskom saboru. Trenutak konstituiranja Gradske skupštine Grada Zagreba, odnosno Hrvatskog sabora relevantan je za određivanje broja zastupnika pojedinih političkih stranaka i nositelja nezavisnih lista (u daljnjem tekstu: prijavitelji).
3. Uvjeti javnog natječaja su:
4. prijavitelj mora biti upisan u Registar političkih stranaka Republike Hrvatske;
5. prijavitelj mora biti upisan u Registar neprofitnih organizacija;
6. osoba/osobe ovlaštene za zastupanje u mandatu;
7. prijavitelj mora poštivati načelo transparentnosti u području financijskog izvještavanja;
8. prijavitelj mora uredno plaćati doprinose i poreze te druga davanja prema državnom proračunu i proračunu Grada Zagreba;
9. protiv prijavitelja i osobe ovlaštene za zastupanje prijavitelja ne vodi se kazneni postupak;
10. prijava na javni natječaj sadrži sve podatke, dokumentaciju i popunjene obrasce određene ovim javnim natječajem.

Ako se za zakup gradskog prostora zajednički prijavljuju dva ili više prijavitelja, svi prijavitelji moraju ispunjavati uvjete iz ove točke.

1. Prijava na natječaj mora sadržavati:
2. izvadak iz registra političkih stranaka (ispis internetske stranice);
3. dokaz da su osoba/osobe ovlaštene za zastupanje u mandatu ako to nije razvidno iz izvatka iz matičnog registra;
4. presliku statuta, sa svim izmjenama i dopunama;
5. dokaz o upisu u Registar neprofitnih organizacija (ispis internetske stranice RNO‑a);
6. ispunjene, potpisane i ovjerene obrasce navedene u ovom natječaju;
7. izvornik ili ovjerenu presliku potvrde o stanju poreznog duga prijavitelja što ju je izdala nadležna porezna uprava Ministarstva financija, ne starije od 30 dana od dana objave javnog natječaja;
8. ispunjeni i kod javnog bilježnika ovjereni obrazac izjave osobe ovlaštene za zastupanje prijavitelja o nepostojanju duga s osnove potraživanja Grada Zagreba (izvornik ili ovjerenu presliku);
9. uvjerenje da se protiv prijavitelja i osobe ovlaštene za zastupanje prijavitelja ne vodi kazneni postupak, ne starije od 30 dana;
10. presliku financijskog izvješća za prethodnu godinu;
11. ako prijavitelj namjerava prostor koristiti u suradnji/partnerstvu s drugom političkom strankom i nositeljima nezavisnih lista, obrazac izjave o postojanju partnerskog odnosa na kojem su javnobilježnički ovjereni potpisi osoba ovlaštenih za zastupanje prijavitelja i svih partnera;

Prijava se podnosi isključivo na obrascu koji je sastavni dio natječajne dokumentacije.

Ovjera preslike dokumenata mora biti potvrđena kod javnog bilježnika, a elektronički ispisi iz sustava e-građani vrednuju se kao izvornici.

1. Prijavu za davanje u zakup jednog gradskog prostora koji planira koristiti više prijavitelja u suradnji/partnerstvu podnosi samo jedan prijavitelj koji smatra da na javnom natječaju može ostvariti najveći broj bodova sukladno kriterijima i mjerilima iz točke 11. ovog natječaja.
2. Pisane prijave na ovaj natječaj podnose se u zatvorenoj omotnici s naznakom:

**“NE OTVARAJ-JAVNI NATJEČAJ ZA DAVANJE U ZAKUP GRADSKIH PROSTORA POLITIČKIM STRANKAMA I NOSITELJIMA NEZAVISNIH LISTA“**

**na adresu: GRAD ZAGREB**

**POVJERENSTVO ZA DAVANJE U ZAKUP GRADSKIH PROSTORA,**

**Putem Gradskog ureda za upravljanje imovinom i stanovanje**

**Odjela za upravljanje poslovnim prostorima**

**Zagreb, Trg Stjepana Radića 1**

preporučenom pošiljkom ili neposredno u pisarnici zgrade gradske uprave Grada Zagreba, Trg Stjepana Radića 1, prizemlje šalter 1.

Rok za podnošenje pisanih prijava je  **8. srpnja 2024.**

Obrasci koji su sastavni dio natječajne dokumentacije mogu se preuzeti sa stranice Grada Zagreba www.zagreb.hr te se popunjavaju na računalu i moraju biti vlastoručno popisani od strane osobe ovlaštene za zastupanje te ovjerene službenim pečatom prijavitelja.

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje te ovjerene službenim pečatom prijavitelja.

1. Ako prijavitelj podnosi prijavu za više oglašenih prostora, za svaku je potrebno dati odvojenu prijavu u posebnoj omotnici sa svim prilozima (izvornike ili ovjerene preslike izvornika) koje prijava mora sadržavati.
2. Datum i vrijeme pregleda svakog pojedinog gradskog prostora navedeno je u tabelarnom prikazu.
3. Kriteriji i mjerila za bodovanje pristiglih prijava na natječaj su:

**a) Broj zastupnika pojedine političke stranke ili nezavisne liste u Gradskoj skupštini**

**Grada Zagreba:**

- za 3 zastupnika 4 boda

- za svaka sljedeća 3 zastupnika 1 bod

**b) Broj uzastopnih mandata u Gradskoj skupštini Grada Zagreba:**

- dva uzastopna mandata 2 boda

- tri i više uzastopnih mandata 3 boda

**c) Postojeći broj prostora koji stranka ili nezavisna lista koristi**

Politička stranka ili nezavisna lista nema u zakupu drugi adekvatan gradski prostor u zakupu ili prostor u vlasništvu Republike Hrvatske, odnosno nema prostor u svom vlasništvu 3 boda

**d) Broj zastupnika pojedine političke stranke ili nezavisne liste u Hrvatskom saboru**

Na svaka 3 člana………………………………………………………………. 1 bod

1. U slučaju da dvije političke stranke ili nezavisne liste imaju jednak broj bodova na natječaju, prednost imaju oni prijavitelji koji redom:

a) na području Grada Zagreba nemaju u zakupu drugi gradski prostor ili prostor u vlasništvu Republike Hrvatske, odnosno nemaju prostor u svom vlasništvu;

b) u trenutačnom mandatu imaju veći broj zastupnica u Gradskoj skupštini Grada Zagreba.

1. Bodovi koji se dodjeljuju na natječaju sukladno kriterijima iz točaka 11. i 12. Javnog natječaja za davanje u zakup gradskih prostora političkim strankama i nositeljima nezavisnih lista, preračunavaju se u maksimalan broj kvadrata koji je moguće dodijeliti, odnosno dati u zakup pojedinoj političkoj stranci ili nezavisnoj listi, a omjer kvadrata i bodova je 1 bod / 35,00 m2.

U maksimalan broj kvadrata koje je moguće dodijeliti pojedinoj političkoj stranci ili nezavisnoj listi uračunavaju se kvadrati prostora (površina prostora) u vlasništvu ili pod upravljanjem Grada Zagreba ili Zagrebačkog holdinga d.o.o. za koje već postoji aktivan ugovor o zakupu/korištenju prostora sklopljen s određenom političkom strankom ili nezavisnom listom, a koji ugovor je na snazi.

Svaki dodijeljeni 1 bod sukladno kriterijima iz točaka 11. i 12. Javnog natječaja, predstavlja 35,00 m2 od ukupne površine gradskog prostora/gradskih prostora koji se mogu dati u zakup određenoj političkoj stranci ili nezavisnoj listi, koja ispunjava sve uvjete Javnog natječaja.

1. Na temelju zbroja bodova za svakog prijavitelja povjerenstvo utvrđuje Prijedlog liste prvenstva za dodjelu pojedinog gradskog prostora u zakup.

Nakon izvršenog bodovanja prijava i utvrđivanja Prijedloga liste prvenstva za davanje u zakup pojedinog gradskog prostora, povjerenstvo će na internetskoj stranici Grada Zagreba javno objaviti Prijedlog liste prvenstva za davanje u zakup pojedinog gradskog prostora s brojem bodova po pojedinom kriteriju te ukupan broj bodova.

Na Prijedlog liste prvenstva za davanje u zakup pojedinog gradskog prostora prijavitelji mogu uložiti prigovor gradonačelniku, putem gradskog upravnog tijela nadležnog za poslove upravljanja imovinom Grada, zbog redoslijeda na listi reda prvenstva ili zbog neuvrštavanja na listu reda prvenstva, u roku od 8 dana od dana objavljivanja Prijedloga liste prvenstva.

Prigovor se šalje preporučenom pošiljkom ili podnosi neposredno u pisarnici zgrade gradske uprave Grada Zagreba, Trg Stjepana Radića 1, prizemlje šalter 1.

Odluka gradonačelnika o prigovoru je konačna.

1. Prijavitelji čije su prijave podnesene izvan natječajnog roka i/ili su nepotpune, kao i oni koji ne ispunjavaju uvjete iz točke 5. ovog natječaja, neće biti uvršteni na Prijedlog liste prvenstva za davanje u zakup pojedinog gradskog prostora.
2. Gradonačelnik može na prijedlog povjerenstva odlučiti da se ne prihvati nijedna prijava.
3. Konačnu listu prvenstva za davanje u zakup pojedinog gradskog prostora utvrđuje gradonačelnik.
4. Na temelju konačne liste prvenstva sklapa se ugovor o zakupu gradskog prostora.

Ako prijavitelj koji je ostvario najviše bodova za pojedini gradski prostor ne pristupi sklapanju ugovora, nadležno gradsko upravno tijelo za upravljanje imovinom predlaže gradonačelniku sljedećeg prijavitelja s konačne liste prvenstva za taj prostor.

Ugovor se sklapa na mandatno razdoblje Gradske skupštine Grada Zagreba, odnosno Hrvatskog sabora, kao javnobilježnički akt, najduže do konstituiranja novog saziva, a za prostore koji su predmet naknade sukladno odredbama Zakona o naknadi za imovinu oduzetu za vrijeme jugoslavenske komunističke vladavine ugovor može prestati i prije isteka roka pravomoćnošću rješenja o utvrđivanju prava vlasništva.

Troškove solemnizacije snosi zakupnik.

1. Gradski prostori se predaju zakupniku u viđenom stanju.

Zakupnik ne ostvaruje pravo na povrat sredstava uloženih u uređenje prostora danog u zakup.

1. Zakupnik gradskog prostora plaća zakupninu u iznosu navedenom u tabelarnom prikazu za svaki pojedini prostor, uvećanu za PDV.

Za vrijeme uređenja gradskog prostora da bi se priveo namjeni, u trajanju do 3 mjeseca, zakupnik nije dužan plaćati zakupninu za zakup gradskog prostora.

Pored zakupnine, zakupnik je dužan plaćati sve druge troškove u svezi s korištenjem gradskog prostora (komunalnu naknadu, troškove električne energije, kao i svaki drugi trošak koji se odnosi na dotični prostor).

Na Javni natječaj za davanje u zakup gradskih prostora političkim strankama i nositeljima nezavisnih lista odgovarajuće se primjenjuju odredbe Odluke o davanju u zakup gradskih prostora udrugama i ostalim organizacijama civilnog društva (Službeni glasnik Grada Zagreba 24/23).